MONOGRAPHIA POLYGALACEARUM. 135 
mucronatis, floribus majoribus alis nec orbicularibus, petalis superioribus haud 
ligulariis sat distincta. 
Radix ignota. Caulis tenuis, 45-25 cm. longus, 0,6-0,9 mm. crassus, superne 
ramosus, leviter puberulus. Folia quam internodia duplo ad #plo breviora, 
‘1,-°], mm. vel minora, eglandulosa, breviter petiolata, glabra. Racemi terminales 
breves; bracteæ breves ovato-acutæ alalastra haud superantes. Flores pulchre 
rosei cca 3 mm. longi. Sepala exteriora longitudine inæqualia, superius majus 
elliptico-acutum, inferiora lanceolato-acuta, alis triplo breviora, margine tantum 
membranacea, dorso viridia. Alæ brevissime unguiculatæ, subinæquilaterales, 
ellipticæ, subobtusæ, nervo medio simplici, lateralibus extrinsecus ramosis. Petala 
superiora valde inæquilateralia, subovata, retusa, uno margine angulata, alio cur- 
vate falcata, carinam paulo superantia vel æquantia. Carinæ crista multifida, fila- 
mentis linearibus simplicibus vel bifidis. Antheræ ovoideæ, glabræ, subsessiles, 
filamentorum pars libera antheris triplo brevior. Stigmata cristata. Fructus mihi 
ignotus. 
Habitat in St Domingo, v.s. in Hb. Deless. leg. Nectoux. 
Obs. Hæc est certe planta DC., descriptio et nomen collectoris in Prodromo cum 
specimine in Hb. Deless. perbene congruunt. In Hb. Mus. paris., plantæ eædem, 
maou ipsius DC. P. asperuloides nominatæ asservantur. 
P. ALBA, Nutt. 
Radix perpendicularis, fusiformis, pauciramosa ; caules (1-—) erecti simplices 
vel ramosi, basi sublignosi, ramis erectis; folia alterna, prima verticillata decidua, 
lanceolato-linearia vel linearia ; racemi terminales spiciformes, elongati, peduncu- 
lati. Flores et fructus erecti vel patuli nec penduli; sepala exteriora inæqualia ; alæ 
obovato-orbiculares plurinerviæ; petala superiora quam carina cristata paulo lon- 
giora vel eam æquantia, latissime rhomboidalia obtusa; antheræ filamentis 
paulo longiores, stigma superius in appendiculum ceristatum prolongatum ; capsula 
elliptico-linearis, sæpe monosperma, haud alata, semina oblonga, pilis brevibus 
adpressis vestita; appendicula ‘/, semen longitudine æquantia. 
Nutt. Gen. Il, p. 87, DC. Prodr. [, 330. P. bicolor HBK. ex part. nov. gen. 5, 
p. 394, tab 507. Torr. et Gray,Fl. N. Am. Wats, Index. 89.; P. senega var. 
